

**KAZLŲ RŪDOS SAVIVALDYBĖS ADMINISTRACIJOS
ŠVIETIMO, KULTŪROS IR SPORTO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 628 / 95 276, el. p. svietimas@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL BENDRADARBIAVIMO SU KAUNO KOLEGIJA**

2023-09-12

Kazlų Rūda

**1. Sprendimo projekto rengimą paskatinusios priežastys, tikslai.**

Kazlų Rūdos savivaldybė siekia bendradarbiauti su Kauno kolegija, plėtojant aukštojo mokslo studijų prieinamumą Kazlų Rūdos mokyklų mokiniams, mokytojams ir vietos gyventojams, sutelkiant intelektualinį potencialą rengiant naujas formalaus mokymo bei neformaliojo suaugusiųjų švietimo ir tęstinio mokymosi programas, rengiant ir vykdant tarptautinius projektus, organizuojant mokslinius taikomuosius tyrimus, kultūrinius ir edukacinius renginius, stiprinant pedagogų, socialinių darbuotojų ir kitų sričių specialistų profesinius ryšius ir kompetencijas, analizuojant rinką ir verslo vystymąsi, ugdant kolegijos studentų praktinius įgūdžius, sudarant sąlygas Kazlų Rūdos mokyklų mokiniams naudotis kolegijos materialine baze (laboratorijomis) rengiant brandos baigiamuosius darbus, skleidžiant naujas idėjas.

Kauno kolegija – moderni, socialiai atsakinga, versli, tarptautinį pripažinimą pasiekusi aukštojo mokslo institucija, puoselėjanti šalies tautinę kultūrą ir tradicijas, vykdydama kokybiškas aukštojo mokslo studijas, orientuotas į praktinę veiklą, besimokančiojo ir visuomenės poreikius bei plėtodama mokslo ir meno taikomąją veiklą, siekia prisidėti prie kokybiškų regiono plėtros pokyčių, didinant aukštojo mokslo studijų prieinamumą regionuose, rengiant darbo rinkai reikalingus specialistus bei sutelkiant intelektualinį potencialą regiono darniai ir dinamiškai plėtrai.

Kauno kolegija įsipareigoja:

Aktyviai bendradarbiauti su Savivaldybe, gavus Savivaldybės prašymą, kiekvienu atveju aptartomis sąlygomis informuoti Kolegijos akademinės bendruomenės narius apie galimybes dalyvauti Savivaldybės organizuojamose veiklose, jų eigą ir sąlygas. Sudaryti galimybes Kolegijos įvairių studijų programų studentams įgyti praktinių įgūdžių organizuojant studentų praktikas Savivaldybėje. Sudaryti galimybes Kazlų Rūdos savivaldybės mokiniams, mokytojams naudotis Kolegijos materialine baze (laboratorijomis, įranga), bibliotekos informaciniais ištekliais brandos darbų rengimui pagal mokslo taikomosios veiklos sutartis.

Kazlų Rūdos savivaldybė įsipareigoja:

Aktyviai bendradarbiauti su Kolegija, pagal galimybes sudaryti sąlygas Kolegijos įvairių studijų programų studentams / klausytojams atlikti pažintinę, mokomąją, baigiamąją, profesinės veiklos, neformaliojo švietimo programų praktiką ir (ar) realizuoti praktinių darbų užsiėmimus studijų planuose numatytu ir tarpusavyje suderintu laiku. Praktikos atlikimo tvarka, sąlygos bei šalių teisės ir pareigos nustatomos trišalėje sutartyje, kurią pasirašo Savivaldybė, Kolegija ir praktiką atliksiantis studentas. Gavus Kolegijos prašymą, pagal galimybes įvairiais būdais dalyvauti Kolegijos studentų ugdymo procese. Gavus Kolegijos prašymą, kiekvienu atveju aptartomis sąlygomis, informuoti Savivaldybės darbuotojus apie galimybę dalyvauti Kolegijos organizuojamose veiklose, jų eigą ir sąlygas. Šalims prieinamais informacijos kanalais (tinklapis, socialiniai tinklai, kt.) skleisti informaciją apie Šalių bendradarbiavimą, vykdomus bendrus projektus, organizuojamus renginius, parodas, kt.

**Sprendimo projekto teisinis pagrindas:** Lietuvos Respublikos vietos savivaldos įstatymo 15 straipsnio 2 dalies 18 punktas, Kazlų Rūdos savivaldybės tarybos 2016-12-28 sprendimo Nr. TS V(19)-2724 patvirtinto Kazlų Rūdos savivaldybės vardu sudaromų sutarčių pasirašymo tvarkos aprašo 3.1, 4, 5 punktai.

Vadovaujantis Kazlų Rūdos savivaldybės vardu sudaromų sutarčių pasirašymo tvarkos aprašo 3.1 punktu, sutartims dėl bendradarbiavimo su valstybės institucijomis ir įstaigomis, būtinas išankstinis savivaldybės tarybos pritarimas. Kauno kolegija yra valstybinė aukštojo mokslo įstaiga, todėl Kazlų Rūdos savivaldybės ir Kauno kolegijos bendradarbiavimo sutarties pasirašymui reikalingas Kazlų Rūdos savivaldybės tarybos pritarimas.

**2. Galimos teigiamos / neigiamos pasekmės.** Teigiamos pasekmės – vietos savivaldos stiprinimas, skatinant aktyvų socialinių partnerių įsitraukimą į regioninės plėtros įgyvendinimo procesus, bendradarbiaujant ir priimant kūrybiškus, efektyvius ir atsakingus sprendimus, nešančius naudą visam regionui. Galimų neigiamų pasekmių nenustatyta.

**3. Teisės aktai, kuriuos reikės pakeisti ar panaikinti priėmus šį sprendimą.** Nėra.

**4. Antikorupcinis vertinimas.** Sprendimo projekto antikorupcinis vertinimas neatliekamas.

**5. Biudžeto lėšų poreikis jam įgyvendinti.** Nenumatyta.

|  |  |  |
| --- | --- | --- |
| Švietimo, kultūros ir sporto skyriaus vedėja  |  | Ina Živatkauskienė |

I. Živatkauskienė, tel. (8 343) 68 628, el. p. ina.zivatkauskiene@kazluruda.lt